Чындуін

Чындуі́н, Чындві́н () — рака ў Паўднёва-Усходняй Азіі, на захадзе М’янмы, правы і самы вялікі прыток ракі Іравадзі (басейн Андаманскага мора).

Даўжыня ракі каля 1100 км. Плошча вадазборнага басейна каля 114 тыс. км² (частка басейна на тэрыторыі Індыі). Вытокі ракі на заходніх схілах гор Кумун. Цячэ пераважна ў напрамку з поўначы на поўдзень. У верхнім і сярэднім цячэнні працякае па звілістай даліне, ніжэй — у межах шырокай міжгорнай катлавіны, дзе частка вады выкарыстоўваецца на арашэнне. Рэжым мусонны з летнім разводдзем. Сярэдні расход вады больш за 4000 м³/с.

Суднаходная да вусця асноўнага прытока — ракі Ую (больш за 600 км), у засушлівы сезон — на 400 км. На Чындуіне знаходзіцца горад Маўн’юа.

 Літаратура 

 Чиндуин // 


 Спасылкі 
 Чиндуин // Мегаэнциклопедия Кирилла и Мефодия
 Chindwin River // Encyclopaedia Britannica
 Chindwin River // MyanmarRiver Journeys
 Chindwin River // Myanmars.NET

Катэгорыя:Рэкі М’янмы
Катэгорыя:Басейн Індыйскага акіяна ў Азіі